Скопье

Скопье (мак. Скóпjе) — Хотугу Македония киин уонна ордук улахан куората. Устуоруйа I үйэ бүтэригэр Скопье сиригэр риим колуонуйата тэриллиммитэ. Flavia Aelia Scupi эбэтэр Flavia Scupinorum, судургу эттэххэ, Скупи. Скупи Вардара хонуутугар кириэпэс этэ. III-IV үйэттэн ити сир сүрүн экэньиэмичэскэй уонна култуурунай киинэ этэ. Куорат хаста даҕаны ваарвардарынан уонна гууннарынан көтүллэр этэ, ол кэнниттэн 518 сыллаахха сир хамсааһынынан курдаттыы суох буолбута. VI үйэҕэ Скопье сирдэригэр бастакы славяннар кэлбиттэрэ. Ол кэмҥэ Скопьены саҥаттаан туппуттара. Скопье 1392 сыллаахха Осмааннар былаастарыгар киирбитэ. Аата Үскүп диэн буолбута. 1555 сыллаахха өссө биир сир хамсааһына куораты суох оҥорбута уонна эмиэ куораты саҥаттаан туппуттара. 1689 сыллаахха куорат Улуу Туурак сэриитин кэмигэр умайаалбыта. 1904 сыллаахха өссө биир улахан сир хамсааһына куораты суох оҥорбута. 1912 сыллаахха Сербия састаабыгар киирбитэ. 1963 сыллаахха эмиэ улахан сир хамсааһынынтан салтаан куорат улаханнык эмсэлҕэлээбитэ. Киэгирээпийэ Скопье Хотугу Македония ордук хотугу чааһыгар турар. Косово Өрөспүүбүлүкэтин кыраныыссатын аттыгар турар. Клиимата үксүн континеннай, хайалартан салтаан тыал үксүн үрбэт. Нэһилиэнньэ Куоракка 526,5 тыһ. киһи олорор. Үксүн македоннар (65%), өссө албааннар (27%) уонна сербтар (8%). Култуура Үөһээттэн: Таас муоста, археология түмэйэ, ***, ***, триумф аарката «Македония», Александр Македонскай пааматынньыга, Скопье кириэппэс. Быһаарыылар